ועדת הכספים, כנסת 20, פרוטוקול מספר 205, 2015-12-22 10:45

משה גפני: שלום לכולם, אני פותח את הדיון.

משה גפני: הנושא הוא – דעיכת התעשייה בישראל.

משה גפני: שוחחתי עם שרגא ברוש.

משה גפני: הוא אמר לי שהיתה התקדמות עם משרד האוצר בעניין הזה.

משה גפני: אמרתי שאני לא רוצה לבטל את נושא המעקב.

משה גפני: גם אם הדברים עומדים בפני פתרון מבחינת הנושא של התאחדות התעשיינים וכל מה ששרגא מייצג.

משה גפני: כפי שאמרתי – נקיים דיון רך, לא דיון של התקפה, או דיון של למנוע להגיע להסכמה ביניכם ובין משרד האוצר.

משה גפני: אני מבקש, אם תוכל למסור לוועדה איפה עומדים הדברים.

<שרגא ברוש: קודם כל, תודה שאתה מקיים את הדיון הזה, וזה סימן שהוא לא יורד מסדר יומה של הוועדה.

<שרגא ברוש: אני חושב שראוי שכך יהיה.

<שרגא ברוש: תרשה לי גם להביע את צערי על כך שמשרד הכלכלה לא מצא לנכון להיות פה.

<שרגא ברוש: כנראה שהוא לא יודע שהשר החדש החליף את השם ל "משרד התעשייה".

<שרגא ברוש: הם עוד לא הפנימו את זה, או שהם מחפשים את המיליון וחצי שקל כדי לשנות את הטפסים.

<שרגא ברוש: קראתי בעיתון שזה עולה מיליון וחצי שקל.

<שרגא ברוש: אני מוכל לנדב להם טפסים, ושיבואו לדיונים על עתיד התעשייה.

<שרגא ברוש: אבל זה כנראה לא מעניין אותם או שהם עדיין המומים מהעובדה שהייצוא ירד ב-11 אחוז, אז הם עוד לא התעוררו, הם עושים דיונים קדחתניים כל הלילה.

<שרגא ברוש: בכל אופן, אדוני היושב ראש, המצב לא נהיה יותר טוב.

<שרגא ברוש: לא צריך להתבלבל, הוא גם לא יכול להיות יותר טוב בחודש או בחודשיים.

<שרגא ברוש: אנחנו יושבים עם משרד האוצר מאז שהיה כאן הדיון בוועדה, מתוך כוונה לעשות עבודה נכונה ולאורך זמן.

<שרגא ברוש: חילקנו את העבודה לשני קטעים.

<שרגא ברוש: הקטע הראשון זה הקטע המידי, כלומר, שנת 2016.

<שרגא ברוש: בשנת 2016 סיכמנו תקציב של 325 מיליון שקל שבעיקרו, כ-100 מיליון שקל הולך לעידוד השיווק, וזה לא מעט, כי צריך לזכור שעד עכשיו זה היה 50, עכשיו זה יהיה 150 – זה פי 3 ממה שהיה.

<שרגא ברוש: להודות על האמת אנחנו גם לא יכולים תוך שנה להקפיץ את השימוש בכסף.

<שרגא ברוש: אם מישהו התרגל להשתמש ב-50, עכשיו, פתאום לעשות מהומה – אנחנו לא יודעים לעשות את זה כל כך מהר.

מנואל טרכטנברג: שיווק - - -

<שרגא ברוש: שיווק, נכון, הופעה בתערוכות, כל מיני פעולות שיווק אחרות - כל מה שקשה, לנסות להוסיף יותר מפעלים במאמצי שיווק.

משה גפני: הדיון המהיר הזה הוא לא רק של חבר הכנסת אראל מרגלית, הוא גם של חברי הכנסת יעקב פרי ורועי פולקמן.

משה גפני: סליחה.

<שרגא ברוש: אז מתוך אותם 325 – 100 הולך לשיווק.

<שרגא ברוש: עוד כ-45 מיליון שקל הולכים להכשרה מקצועית.

<שרגא ברוש: אנחנו לא יכולים להמשיך לקדם את התעשייה בלי כוח אדם מקצועי טכנולוגי, שאין לנו, לצערי.

<שרגא ברוש: בשנים האחרונות יש ירידה מאד משמעותית.

<שרגא ברוש: אני לא חושב ש 45 מיליון שקל פותרים את הבעיה, אבל לטווח הקצר – לקחת עוד בוגרי צבא ולהכשיר אותם, לקחת אחרים ולשדרג אותם, זה בהחלט יכול להיות מהלך.

<שרגא ברוש: אני גם עמדתי על זה שזה ייעשה בשיתוף עם שירות התעסוקה.

<שרגא ברוש: להם יש מובטלים, מצד אחד, ולנו יש את מקומות העבודה ואני חושב שזה הכי יעיל לקצר את הקווים – כלומר, בין האנשים שיש להם את מאגר כוח האדם, ובינינו, שאנחנו צריכים את כוח האדם.

<שרגא ברוש: בינינו ייעשו ההשתלמויות האלה.

<שרגא ברוש: עוד 50 מיליון שקל ילך למו"פ יישומי.

<שרגא ברוש: יש הרבה מאד רעיונות שהבשילו לידי אב טיפוס, אולי אפילו לפעמים ל - - -אבל אנחנו לא יודעים לשים אותו על קו הייצור, כי לקחת ולייצר בבית המלאכה מוצר אחד, זה דבר אחד, ולהפוך אותו לקו ייצור זה דבר לגמרי שונה.

<שרגא ברוש: בזה שמו עוד 50 מיליון שקל, נתנו לרשות לעסקים קטנים ובינוניים עוד 30 מיליון שקל.

<שרגא ברוש: סך הכל כ-325 מיליון שקל, שאני אומר עוד פעם – בטווח המאד קצר זה בסדר, כי אנחנו גם צריכים להודות על האמת, אי אפשר לנצל מיליארדים תוך דקה.

<שרגא ברוש: יחד עם זה אנחנו מתעקשים שתהיה החלטת ממשלה ותכנית רב שנתית.

<שרגא ברוש: היא חייבת להיות רב שנתית כי היעדים שלנו חייבים להיות כאלה שנניח ב-2020 נגיע לשיעורי צמיחה כאלה וכאלה, וזה לוקח זמן להגיע לשם.

<שרגא ברוש: אנחנו מגבשים שת את התכנית עם האוצר.

משה גפני: מתי אתם אמורים לסכם אתם את זה?

<שרגא ברוש: אני מאד מקווה שהיום או מחר.

<שרגא ברוש: נכון?

<אמיר רשף: עד סוף השבוע הקרוב.

<שרגא ברוש: ביום חמישי יש לי פגישה עם שר האוצר.

<שרגא ברוש: אני מאד מקווה שרוב הדברים יהיו סגורים עד אז, כדי שהוא לא ייאלץ לסגור, ואתם לא אוהבים את זה שהם סוגרים אז עדיף שאתם תסגרו.

<אמיר רשף: זה איום?

<שרגא ברוש: חס וחלילה.

<שרגא ברוש: באופן חברי, אמרתי, לאגף התקציבים.

<שרגא ברוש: הפוך, ידידי.

<שרגא ברוש: אני מאד מקווה, כדי באמת, לגמור, לזרז את הנושא החשוב.

משה גפני: אני מברך על כך שתסיימו את זה מהר ואני מבקש שתודיעו לוועדה.

<שרגא ברוש: ואז – בדיוק, נבוא לפה, נציג פה, נקבל את התמיכה.

יעקב פרי: ב-16 ביוני התקיים כאן דיון מהיר ואתה סיכמת שתוך 60 יום יציגו כאן משרד האוצר, משרד הכלכלה – כמובן, יחד עם התאחדות התעשיינים, תכנית שכל כך מתבקשת, כך הוועדה סיכמה – לסיוע ועידוד התעשייה בישראל.

יעקב פרי: עם כל הכבוד וההבנה, גם של העיסוקים הבוערים והדחופים – גם של משרד הכלכלה וגם של האוצר, ודאי של התאחדות התעשיינים, ההסברים שנתן כאן יושב ראש התאחדות התעשיינים לא מספקים.

יעקב פרי: אני חושב שהנושא הוא נושא בוער.

יעקב פרי: אנחנו רואים את הנתונים שגם יושב ראש התאחדות התעשיינים ציין אותם, של ירידה של 11 אחוז בייצוא התעשייתי, מינואר, ואני מבקש לחזור על בקשנו, של שלושת חברי הכנסת, לקבל ממשרד האוצר את ההיערכות שלהם, לפחות להיקף ההשקעות הממשלתיות בתעשייה, פריסה לשנים הבאות.

יעקב פרי: זה נראה לי, ואני מנסה, אתה מכיר אותי - - - זו נראית לי מריחה, ואי היענות להחלטה וסיכום של ועדת הכספים.

יעקב פרי: אני מבקש גם לקבל את ההסברים ובמיוחד – את הסיכום עצמו.

איתן ברושי: אדוני, יושב ראש הוועדה, לפי דעתי לא השתנה הרבה מאז שעשינו פה את הדיון עם השר הקודם על תקציב 2016.

משה גפני: השתנו השרים.

איתן ברושי: עם כל הכבוד, זה לא שינוי גדול.

משה גפני: אנחנו לא יודעים איפה השינוי הזה עומד להסתיים בכלל.

איתן ברושי: בכל זאת, המציאות של התעשייה לא קשורה לשר זה או אחר.

איתן ברושי: יש פה רצף של שנים ורצף של תקלות.

איתן ברושי: אני חושב, ותגיד לי אם אני צודק, שרגא, שאם מסתכלים לטווח שמעבר להיום בבוקר – שאלת הקמת המפעלים החדשים וההגירה של קווי ייצור לחו"ל, זה לב העניין.

איתן ברושי: לכן שואלים מה היא התכנית.

איתן ברושי: אם אין גידול בצמיחה יש ניוון, ובעצם אנחנו עומדים בתהליכי ניוון, כי אם לא מקימים מפעלים, אם מעבירים קווי ייצור לחו"ל, זה הדבר המרכזי.

איתן ברושי: בסוף, שואלים את עצמנו, חברי הכנסת – מה אני יכול לתרום לנושא מסוים?

איתן ברושי: יש מיליון פרטים.

איתן ברושי: בכלל, צריך יותר לנהל את העניינים, פחות לסדר אותם.

איתן ברושי: אנחנו לא צריכים לסדר את העניינים, בשביל זה יש פקידים ושרים.

איתן ברושי: אבל הדבר המרכזי הוא, לפי דעתי, שרגא, להגיד מה הוא הדבר שמחזיר את המפעלים לישראל ומונע את הגירתם לחו"ל.

איתן ברושי: אם לא יהיה גידול בקווי ייצור ומפעלים, התעשייה תרד.

איתן ברושי: בסוף היא יורדת.

איתן ברושי: קודם כל בהעסקת עובדים וגם בתרומה למשק.

איתן ברושי: לכן, לפי דעתי, אם מותר לי להציע הצעה – לפעמים מרוב עצים לא רואים את היער, גם מהמחקרים של המ.מ.מ.

איתן ברושי: מרוב נתונים שהם נותנים אתה לא מבין מה הוא הדבר המרכזי.

איתן ברושי: אני שואל את עצמי מה הוא הדבר המרכזי והאם אנחנו מזהים אותו.

איתן ברושי: אני קורא לזה – נקודת הארכימדס.

איתן ברושי: מה היא הנקודה, שאם אני מוצא אותה, אני יכול להגיד- מצאתי, מצאתי.

איתן ברושי: לפי דעתי צריך למצוא את הנקודה האחת או השתיים, ועליה להתבסס, בשינוי, וזה נובע, לפי דעתי, מהקמה של מפעלים.

איתן ברושי: אין לי ספק שאין לממשלה תכנית לתעשייה ולתעסוקה, ובוודאי לא עושים את זה עם חוק עידוד השקעות הון הנוכחי.

איתן ברושי: לא בכמות הכסף ולא בדרכי חלוקתו.

איתן ברושי: לפי דעתי צריך להציע אי אמון, ואני אומר את זה באמת, לא במובן הפוליטי.

משה גפני: כן, אבל אני לא יכול להצטרף לזה.

איתן ברושי: רגע, דקה.

איתן ברושי: אני גם לא מציע הצעת אי אמון כזו.

איתן ברושי: אני אומר – יש פה אי אמון במדיניות הכלכלית.

איתן ברושי: מדינה שמקטינה את משקלה של התעשייה כאילו שמה חב על צווארה.

איתן ברושי: לפי דעתי יש פה אי אמון במדיניות הכלכלית.

מנואל טרכטנברג: נקודת היסוד היא ההאטה במשק, שהיא לא האטה מחזורית, אלא מגמה של האטה.

מנואל טרכטנברג: אחרי ההאטה הזו יש ירידה דרמטית בהיקף ההשקעות היצרניות בכל ענפי המשק.

מנואל טרכטנברג: אין כרגע מענה כולל, ממשלתי, לעניין הזה.

מנואל טרכטנברג: זה לא בלתי קשור לדיון הקודם.

מנואל טרכטנברג: אמרו – הצריכה הפרטית תעלה, וזה יתניע את העניין, בואו נוריד את המע"מ באחוז אחד.

מנואל טרכטנברג: זה קשקוש.

מנואל טרכטנברג: הרי בסוף אתה צריך להתניע מנועי צמיחה.

מנואל טרכטנברג: אין כרגע את זה על השולחן.

מנואל טרכטנברג: על זה אני קובל.

מנואל טרכטנברג: עוד מילה אחת - אמרו – נדחה את הגשת התקציב, לעוד חצי שנה.

מנואל טרכטנברג: למה?

מנואל טרכטנברג: כי אז נביא תכנית כוללת להתנעת מנועי צמיחה.

מנואל טרכטנברג: אין.

מנואל טרכטנברג: אז זה הנושא על השולחן.

עודד פורר: ברשותך.

עודד פורר: הרגולציה שמכיל משרד הכלכלה או משרד התעשייה – לא עוקבים אחרי שינויי השמות – על התעשייה, היא אחד הגורמים המרכזיים, לדעתי, גם לדעיכה בצמיחה של התעשייה הזו.

עודד פורר: בשנות ה-90 מה שהצמיח את הכלכלה פה וגם את התעשייה, זו העליה הגדולה, המסיבית, מברית המועצות לשעבר, שנקלטו בתעשייה, בעיקר בתעשיית ההייטק, עשרות אלפי מהנדסים והנדסאים, בפרויקט משותף, אגב, שעשו אז – שר העבודה שהיה אז, אלי ישי, ראש הממשלה היה בנימין נתניהו, ב-96, שר הקליטה יולי אדלשטיין – חלקם עדיין נמצאים על המגרש.

עודד פורר: עשו תכנית שסבסדו קליטה של מהנדסים והנדסאים עולים בתוך ההייטק.

עודד פורר: היום זה לא קיים ולא רק שזה לא קיים, משרד הכלכלה היום החליט שהוא עושה עוד רגולציה וקובע שיצטרכו לעשות גם מבחנים למהנדסי הייטק.

עודד פורר: קובעים עכשיו איזה מנגנון חדש.

עודד פורר: אם לא ייקלטו לתוך התעשייה הזו ולא יביאו עכשיו עוד אלפי עובדים, היא לא תצמח.

עודד פורר: אין לה מאיפה לצמוח, ולממשלה אין שום תכנית, להפך - המדיניות היא מדיניות של הכבדה.

<אמיר רשף: אפשר להתייחס?

<אמיר רשף: אל"ף, בהתייחס לדברי חברי הכנסת פרי - אנחנו לא מורחים, התחלנו לשבת עם התעשיינים כבר לפני הרבה זמן.

<אמיר רשף: היו מחלוקות מהותיות, איך אנחנו רואים את התכנית.

<אמיר רשף: היום אני באמת יכול להגיד שאנחנו קרובים לסגירת רוב המחלוקות ואנחנו באמת רוצים להביא תכנית לשר האוצר ואז לממשלה.

משה גפני: יש שני חלקים לדיון הזה.

משה גפני: החלק האחד זה מה שאתם עומדים להגיע להסכמות, שאני, כמובן, מברך על כך ואני רוצה שזה יובא לכאן.

משה גפני: זה חלק אחד, חלק חשוב מאד שמראה שאנחנו לא שוקטים על השמרים, וגם לא התאחדות התעשיינים.

משה גפני: אבל זה לא החלק הגדול.

משה גפני: החלק הגדול הוא שאנחנו עוסקים פה במדיניות, שהמדיניות הזו יוצרת מצב שזה ממש קריסה של המערכת, שזה דורש חישוב מחדש של כל העניין.

משה גפני: אף אחד לא ביקש ממני להביא את הדיון היום.

משה גפני: להפך, אפילו היו קצת הסתייגויות.

משה גפני: אני לא מתכוון להוריד את זה מסדר היום.

משה גפני: לא את החלק הזה.

משה גפני: החלק הזה הוא מצוין, אנחנו כולנו מברכים עליו.

משה גפני: אנחנו נמשיך לקיים את הדיונים ואת המעקב אחרי הדבר הזה, בגלל שזו הכלכלה הישראלית.

משה גפני: אני הבאתי את זה מכיוון שכולם יידעו שזה לא יורד פה מסדר היום.

משה גפני: היה דיון מהיר של 3 חברים, שמתי על שולחן הכנסת מסקנות ויצאתי ידי חובה.

משה גפני: אני לא עושה את זה כדי לצאת ידי חובה.

משה גפני: אני עושה את זה כי זה קריטי.

משה גפני: האם יש מנועי צמיחה?

משה גפני: האם התעשייה גדלה או שהיא קטנה?

משה גפני: האם הייצוא גדל או קטן?

משה גפני: המצב לא טוב, אמרנו את זה גם אתמול לנגידת בנק ישראל שהיתה כאן, בסקירה.

משה גפני: אמרנו לה – אנחנו מודאגים מהעניין הזה.

משה גפני: אנחנו מקווים שהיא צודקת, ומדובר על משהו גלובאלי, עולמי, ואנחנו חלק מתוך המערך הזה, אבל אנחנו מודאגים, כל חברי הוועדה.

משה גפני: בבקשה, תשלים.

<אמיר רשף: במקביל לתכנית שאנחנו עובדים עליה, אותה החלטת ממשלה, שדרך אגב, יש בה גם צוות שהולך להתייחס לאותן סוגיות מבניות ולבעיות שהן לא לפתרון בזמן הקצר, אלא צריך לשבת ולחשוב איך פותרים אותן – במקביל לכל זה יש כל מיני צעדים שאנחנו מקדמים, שהם תומכי צמיחה ומחוללי צמיחה ומאיצי צמיחה.

<אמיר רשף: העברנו - - - לחיבור המפעלים לגז טבעי שזו הפחתה משמעותית של הרגולציה, הרשות לחדשנות, שאושרה פה, בוועדה, חוק האנג'לים – שאנחנו נשמח מאד להביא לדיון פה, בוועדה, כי הוראת השעה אוטוטו מסתיימת, ואנחנו רוצים להאריך אותה - - -

משה גפני: אתם רוצים הרבה דברים להביא כאן, לוועדה.

משה גפני: על חלק מהם הייתי מוותר.

<אמיר רשף: כדי להגדיל את ההשקעות במפעלים קטנים ובינוניים, ויש עוד כל מיני צעדים שהממשלה מתכוונת - - - ויש עוד מילה אחת – ההחלטה שהזכיר יושב ראש התאחדות התעשיינים מתייחסת – 1.

<אמיר רשף: לנושאים תקציביים, בי"ת, למה שהזכרתי, התכנון ארוך הטווח, ודבר נוסף שמאד מכביד על התעשייה ואנחנו רוצים לטפל בו בצורה יותר מבנית, יותר לעומק – זו הרגולציה על תעשייה ומפעלים - - -

משה גפני: אנחנו, בעזרת השם נמשיך לקיים דיון על העניין הזה.

משה גפני: לאחר שהוא יסתיים, ואני מציע שזה יסתיים מהר, יסתיים בחיוב – אנחנו נקיים דיון מעקב על הנושא הזה, על החלק השני שאמרתי, שהוא המרכזי.

משה גפני: על החלק הזה, שהצמיחה נמצאת במצב שהיא נמצאת, והייצור שנמצא בירידה.

משה גפני: באופן חמור.

משה גפני: נציג משרד הכלכלה, בבקשה.

משה גפני: אגב, בדיון הקודם לא היה כאן נציג של משרד הכלכלה, זה מחדל חמור ואנחנו מוחים על כך.

משה גפני: אבל בדיון הזה אתה נמצא, וזה בסדר.

<ינון אלרועי: ראשית, אני מתנצל, יכול להיות שהיתה אי הבנה.

משה גפני: מה זה משנה?

משה גפני: נרשם מישהו ממשרד הכלכלה לדיון הקודם ולא הגיע, וזה לא בסדר.

<ינון אלרועי: אנחנו נבדוק את זה, אדוני היושב ראש.

<ינון אלרועי: נמצא כאן גם מנהל מרכז ההשקעות, נחום איצקוביץ.

<ינון אלרועי: אנחנו רואים חשיבות בהירתמות שלך ושל חברי הכנסת לעניין החשוב הזה.

<ינון אלרועי: עניין צמיחת התעשייה הוא נושא שהוא בהחלט אחד המרכזיים אם לא החשוב ביניהם.

<ינון אלרועי: ישנן פעילויות שהן לעתיד, נבנות כרגע, וישנן פעילויות שאנחנו מבצעים וביצענו.

<ינון אלרועי: בשנה האחרונה, ותוך כדי זה שאנחנו מדברים עכשיו יש מספר פעולות וכלים שאנחנו מכניסים לפעולה, כמובן – בתיאום עם התעשיינים ועם האוצר, כאלה שאמורים לעזור גם לתעשיות מסורתיות, גם לתעשיות צמיחה - - -

משה גפני: היתה ירידה בירידה של הייצוא?

<קריאה: ממשיך לרדת.

משה גפני: עדיין הפעולות לא הועילו.

<ינון אלרועי: אדוני היושב ראש, הירידה בייצוא יכולה להיות גם אם יש הרבה מאד משאבים שהמדינה תיתן וזה נובע גם משערי מטבע וכל מיני ביקושים.

משה גפני: אנחנו נקיים על זה דיון.

משה גפני: אמרתי שהדיון הזה יהיה רך, לא תהיה בו ביקורת.

משה גפני: אבל שנדע שאנחנו לא יכולים לעמוד מהצד.

משה גפני: ועדת הכספים של הכנסת לא יכולה לעמוד מן הצד, אם המצב לא משתנה לטובה.

משה גפני: אם זה משהו עונתי, או משהו גלובלי, כפי שהנגידה הציגה את זה – בסדר.

משה גפני: אבל אם זה המצב והוא ממשיך ל היות כזה, ולא יורד בירידה שלו, המשמעות של הדבר היא שיהיו כאן יותר מובטלים, מפעלים ייצאו לסין או למקומות אחרים בעולם.

משה גפני: אנחנו לא יכולים לשחק עם זה.

משה גפני: יש למדינת ישראל משק חזק, והתפקיד של ועדת הכספים מבחינת הפיקוח הפרלמנטרי על עבודת הממשלה בתחום הזה, יהיה צמוד, והמעקב יהיה – שנדע שאנחנו לא נופלים פה לאיזשהו מקום שלא נוכל לצאת ממנו.

<ינון אלרועי: אני יותר ממסכים אתך.

<ינון אלרועי: אני רוצה רק לחדד איזושהי נקודה שלמדנו אתמול והיא מצביעה על השינויים בשווקים הגלובליים.

<ינון אלרועי: לפי בדיקות שלנו עושה רושם שהייצוא לגוש אסיה עובר את הייצוא לגושים אחרים בקרב היצואנים הגדולים, וזה כבר מראה שהשווקים הגלובליים משתנים, ומשפיעים גם עלינו, מה שפעם היינו יותר תחרותיים והיום פחות.

<ינון אלרועי: אנחנו לא בורחים מאחריות ואנחנו משיקים, כאמור, יחד עם התעשיינים ועם השותפים עם האוצר – תכניות שונות.

<ינון אלרועי: אני רוצה גם לומר, ואתם צריכים לקחת את זה גם לסדר היום, מבחינתכם: כמה משאבים שהמדינה לא תשקיע, יש בצד השני את הצד של ההוצאות, ואמיר רשף דיבר על הנושא של הרגולציה.

<ינון אלרועי: כל יום ראשון אנחנו נפגשים בהרבה הצעות חוק שהרבה עמיתים והרבה חברי כנסת מכובדים ומכובדות מביאים – כל אחת מההצעות היא הצעה נפלאה שבאה לעזור, או למנוע או לשמור, או מה שזה לא יהיה.

<ינון אלרועי: בסופו של דבר, נטל ה - - -

<שרגא ברוש: והן כולן עוסקות או במלחמה בהון השחור או בשיפור רמת החיים.

<שרגא ברוש: הכל עטוף בזה.

<ינון אלרועי: אני רק רוצה להביא לתשומת הלב שגם אתם צריכים לקחת את זה, כי אתם שותפים בעניין הזה, וצריכים לחשוב פעמיים לפני שמגישים הצעות כאלה, ולראות איך הן משתלבות - - -

<נחום איצקוביץ: אני יכול רק להוסיף שלפחות מהנתונים שבידינו ב-6 השנים האחרונות, יש התייצבות תקציבית - - -אני מדבר על חוק עידוד השקעות הון שבו אני עוסק – של כ-300 מיליון שקל לשנה.

<נחום איצקוביץ: רמת ההשקעות במשך ה-6 שנים היא מאד יציבה, חוץ משני פיקים של "אינטל", שהם מחוץ למסגרת, וכמובן שיש ביקושים רבים.

<נחום איצקוביץ: אני מקווה שהתכנית החדשה שעליה מדברים תיתן מענה.

<נחום איצקוביץ: בצד של התעסוקה שזה חלק ניכר הסיוע למפעלים גם בארץ, גם פה, רמת הסיוע היא אחידה, ב-6 השנים האחרונות, וגם פה, אם רוצים לעשות מעשה, אני מקווה שהתכנית הזו תיתן מענה.

אראל מרגלית: יש לנו אירוע גדול עם התעשיינים בחיפה, היום.

משה גפני: אבל בכל אופן רציתי שהדיון יתקיים ואני שמח שהסכמתם ל - - - מפני שלפני שמסכמים אני רוצה ש - - -

אראל מרגלית: אז קודם כל – שרגא ברוש וגם נחום איצקוביץ ואחרים סיפרו לי על הדברים שאתם מדברים עליהם עם האוצר, וזה פעולות מבורכות, אבל אני חייב לומר –חייבים להעביר פה מהלך, בגדול, בתעשייה, וגם בתעשייה והמפגש שלה עם הטכנולוגיות בארץ, עם דגש מאד גדול גם לצפון הארץ, גם לדרום הארץ, וממש עכשיו, כי הייצוא, כמו שאתה ודאי אמרת, ירד ב-11%.

אראל מרגלית: הרבה מאד מההשקעות הפרטיות יורדות, ובעניין של הרגולציה אני מציע, והגשתי את זה בתיאום אתכם – אני מציע יצירת מוקדים של one stop shop בכל עיר גדולה, או בכל מחוז גדול.

אראל מרגלית: כלומר, כל אחת מהדרישות של כל אחד מהמשרדים מהמפעלים או מהעסק הקטן או הבינוני, היא מוצדקת.

אראל מרגלית: מכבי אש – יש להם בקשות מוצדקות, המשטרה, כל רשויות המסים.

אראל מרגלית: כולם.

אראל מרגלית: אבל האופן שבו כרגע עובדים מול התעשייה, הוא בלתי אפשרי.

אראל מרגלית: מה שאני מציע – ותסתכלו על החוק הזה ואם תרצו ננסח אותו ביחד – אני חושב שאתם צריכים להוביל אותו במשרד הכלכלה, שכל עיר תתחרה על השירות שהיא נותנת לתעשיינים בעיר.

אראל מרגלית: ובכל מקום שיהיה מקום אחד שבו המדינה והעיריה חייבות לרכז את הדרישות שלהן, במקום אחד, ושיהיה champion מטעם המדינה או העיריה.

אראל מרגלית: נחליט ביחד.

אראל מרגלית: יכול להיות שמשרד הפנים צריך להגיד איך זה עובד, כי אחרת החברות משתגעות.

אראל מרגלית: גם עסק קטן וגם מפעל עוברים 18 מדורי גיהינום כדי לקבל את הרישיון, ואחר כך זה פשוט בלתי אפשרי.

אראל מרגלית: ואני אומר – בואו נתגייס לעניין הזה.

אראל מרגלית: אנחנו יכולים להוריד רגולציה פה, בכל מיני צורות.

אראל מרגלית: גם דיברנו עם הבורסה שרוצה להנפיק חברות קטנות.

אראל מרגלית: אמרתי להם שכאשר מגישים תקנה בנסדא"ק זה שני עמודים, וכשמגישים תקנה בבורסה הישראלית זה 85 עמודים.

אראל מרגלית: אותה תקנה.

אראל מרגלית: אז בואו נירתם, כמו בשוויץ או במקומות אחרים – אתה מגיע לכל מחוז, יש לך מקום אחד לתעשייה, שאתה פונה אליו, הוא אחראי לרכז את כל הדרישות הלגיטימיות של משרדי הממשלה, אבל הוא לא משגע את החברה.

אראל מרגלית: הוא מרכז אותם ונותן להם תשובה במקום מרוכז, והוא גם ה champion של החברה והמפעל, ולא נותן לכל הרשויות להתקיף אותם בעת ובעונה אחת.

משה גפני: תודה רבה.

משה גפני: אני חוזר על הסיכום שאמרתי קודם.

משה גפני: אגיד בקצרה.

משה גפני: אנחנו מבקשים לסיים את הדיון ביניכם – משרד האוצר והתאחדות התעשיינים, כמה שיותר מהר.

משה גפני: הנושא הוא מדי רציני כדי לסחוב אותו.

משה גפני: לאחר שהוא יסתיים אני מבקש שתודיעו לנו שהנושא הסתיים.

משה גפני: אני מבקש שתבואו להציג.

משה גפני: אני עדיין לא יודע בדיוק איך אנחנו עושים את זה, מתי, באיזה מתכונת, אבל אני מקווה לעשות את זה, ואני רוצה אחר כך לקיים דיון.

משה גפני: אם אנחנו לא רואים שינוי במגמה, אני רוצה לקיים דיון יותר מעמיק ויותר רציני, לא בחלק העליון אלא להיכנס יותר פנימה - למה הייצוא קטן, למה אין מה שכולנו מצפים שיהיה, כמו שקיים בארצות הברית, שהכל גדל שם, ופה אנחנו מדשדשים והמצב לא טוב.

משה גפני: אם נראה שינוי במגמה, הדיון יהיה מיותר.

משה גפני: אם לא נראה שינוי במגמה, הדיון הזה יתקיים ואז נבקש גם שהשרים יבואו.

משה גפני: אני מודה לכם, הישיבה נעולה.